**ELŐTERJESZTÉS**

**Szám: IKL/172-1/2021.**

**Tárgy: A gyermekjóléti alapellátásokról, a pénzbeli ellátásról és a személyes gondoskodásról**

**Tisztelt Képviselő-testület!**

Iklanberény Községi Önkormányzat 2005-ben alkotta meg a gyermekvédelem helyi szabályozásáról szóló rendeletét.

A Vas Megyei Kormányhivatal célellenőrzés keretében vizsgálta a helyi önkormányzatok szociális ellátással kapcsolatos rendeleteit és önkormányzatunk esetében is javasolt módosításokat:

- a rendelet felhatalmazó rendelkezései hiányosak,

- a gyermekjóléti szolgáltatásnál nem az önkormányzat nyújtja az ellátást (a Répcementi Önkormányzati Társulás látja el a feladatot), ezért át kell fogalmazni az erre vonatkozó részt,

- kötelező a bölcsődei ellátást szabályozni (eddig erre igénylő nem volt),

- a záró rendelkezések nem a jogszabályszerkesztésre vonatkozó előírásoknak megfelelőek.

Javaslom a Tisztelt Képviselő-testültnek, hogy a korábbi rendelet helyett alkosson új rendeletet.

A rendelet elfogadásához minősített többség szükséges.

A rendelet társadalmasításra kerül.

Bük, 2021. június 30.

Dr. Tóth Ágnes jegyző

**Iklanberény Községi Önkormányzat Képviselő-testülete**

**…/2021. (… . … .) önkormányzati rendelete a gyermekjóléti alapellátásokról, a pénzbeli ellátásról és a személyes gondoskodásról**

Iklanberény Községi Önkormányzat Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 18. § (2) bekezdésben, 29. § (1)-(2) bekezdésben és a 131. § (1) bekezdésben kapott felhatalmazás alapján az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában szabályozott feladatkörében eljárva a következőket rendeli el:

1. Pénzbeli ellátás

1.§ (1) A polgármester átruházott hatáskörében kérelemre egyszeri oktatási támogatásban részesíti az iklanberényi lakóhellyel rendelkező óvodásokat, valamint alap-és középfokú oktatási intézmény nappali tagozatán tanulmányokat folytatókat.

(2) A támogatás összege óvodás esetén: 5.000.- Ft / gyermek, általános- és középiskolai tanuló esetén: 20.000.- Ft / tanuló.

(3) A támogatás minden év szeptember 30-ig igényelhető, amelyet a rendelet 1. melléklete szerinti nyomtatványon kell előterjeszteni a Büki Közös Önkormányzati Hivatalban és mellékelni kell óvoda, illetve iskolalátogatási igazolást.

(4) A támogatás megállapítását a képviselő-testület a polgármesterre ruházza át.

2. Természetbeni ellátás

2.§ Az önkormányzat igény esetén biztosítja a szünidei gyermekétkeztetést.

3. Személyes gondoskodást nyújtó ellátás

3. § (1) A gyermekjóléti szolgáltatás a Répcementi Önkormányzati Társulás család- és gyermekjóléti szolgálatánál vehető igénybe.

(2) A bölcsődei ellátást az önkormányzat igény esetén biztosítja.

4. Záró rendelkezések

4.§ (1) Ez a rendelet 2021. augusztus 1. napján lép hatályba.

(2) Hatályát veszti a gyermekvédelem helyi szabályozásáról szóló 19/2005. (XII.29.) önkormányzati rendelet.

Mészárosné Nagy Mária Dr. Tóth Ágnes

polgármester jegyző

1. melléklet a …/2021. (… . … .) önkormányzati rendelethez

Oktatási támogatás iránti kérelem

1. A kérelmező neve:...................................................................................................................

2. A kérelmező lakóhelye:...........................................................................................................

3. A kérelmező tartózkodási helye (ha van):...............................................................................

4. A kérelmező születési adatai:

hely:..........................., ..............év......................hónap.................nap

5. A kérelmező óvodája/tanintézménye neve és székhelye:

....................................................................................................................................................

6. Amennyiben a kérelmező nem nagykorú, a törvényes képviselőjének neve:

....................................................................................................................................................

7. A bankszámlát vezető pénzintézet neve és a bankszámla száma, amelyre a támogatás utalását kérik:................................................................................................................................

(Amennyiben nem ad meg bankszámlaszámot a lakóhelyre/tartózkodási helyre postai úton kerül kézbesítésre a támogatás.)

Kelt:.............................., ...........év...................hónap..........nap

...............................................................

kérelmező/törvényes képviselő aláírása

**Indokolás**

**Iklanberény Községi Önkormányzat a gyermekjóléti alapellátásokról, a pénzbeli ellátásról és a személyes gondoskodásról**

**szóló …/2021.(… . … .) önkormányzati rendeletéhez**

A jogalkotásról szóló 2010. évi CXXX. törvény szerinti előzetes hatásvizsgálati (17.§) és indokolási (18.§) kötelezettségnek az alábbiak szerint teszek eleget:

1. a tervezett jogszabály valamennyi jelentősnek ítélt hatása, különösen

a) társadalmi, gazdasági, költségvetési hatásai,

A rendelet célja, hogy az önkormányzat által biztosított ellátások szabályozásával biztosítsa a feladatellátás jogi kereteit.

Gazdasági, költségvetési hatása a rendeletnek: a jelenleg hatályos rendeletben biztosított pénzbeli ellátások újraszabályozása történik meg.

b) környezeti és egészségi következményei: jelenleg nem ismert.

c) adminisztratív terheket befolyásoló hatásai,

Adminisztratív terhei a Büki Közös Önkormányzati Hivatalnak nem változnak.

2. a jogszabály megalkotásának szükségessége, a jogalkotás elmaradásának várható következményei,

Az önkormányzatnak rendeletben kell szabályozni a gyermekjóléti alapellátásokat, a pénzbeli ellátásokat és a személyes gondoskodást ( gyermekjóléti szolgálat és családsegítés).

szabályait, valamint meghatározni az átruházott hatáskörben eljáró szervet.

3. a jogszabály alkalmazásához szükséges személyi, szervezeti, tárgyi és pénzügyi feltételeket

Ezeket a feltételeket minden rendelet esetében biztosítani kell, jelenleg az eljáráshoz szükséges erőforrások rendelkezésre állnak a Büki Közös Önkormányzati Hivatalban.

Az indokolásban be kell mutatni azokat a társadalmi, gazdasági, szakmai okokat és célokat, amelyek a javasolt szabályozást szükségessé teszik, továbbá ismertetni a jogi szabályozás várható hatásait.

A megalkotás szükségességét a fentiekben részleteztem. A jogi szabályozás várható hatása, hogy a magasabb szintű jogszabálynak megfelelő módon történik az ellátások biztosítása a településen.